Augustus - Wikipedia

# Augustus

### Dari Wikipedia bahasa Melayu

|  | Rencana ini telah dikenal pasti sebagai satu rencana kerjasama. Marilah bersama-sama menyunting supaya ia dapat mencapai standard yang tinggi!

Patung muka Ceasar Augustus.

Augustus (Bahasa Latin: IMPERATOR CAESAR DIVI FILIVS AVGVSTVS;[1] 23 September 63 SM – 19 Ogos AD 14), dikenali sebagai Gaius Julius Caesar Octavianus (dalam bahasa Inggeris: Octavian) untuk jangka hayatnya sebelum 27 SM, merupakan maharaja pertama dan antara yang terpenting empayar Rom.

Walaupun dia telah mengekalkan bentuk luaran Republik Rom, dia memerintah sebagai autokrat selama lebih 40 tahun dan tempoh pemerintahannya merupakan garis pembahagi antara Republik dan Empayar Rom. Dia telah menamatkan satu abad perang saudara dan memberi Rom satu era keamanan, kemakmuran dan kehebatan empayar yang dikenali sebagai Pax Romana ataupun keamaman Rom.

## [Sunting] Kehidupan awal

Beliau telah dilahirkan di Rom (atau Velletri) pada 23 September 63 SM dengan nama Gaius Octavius. Bapanya juga bernama Gaius Octavius dan berketurunan keluarga terhormat darjah kebesaran equestrian akan tetapi tidak terkemuka dan merupakan gabenor Macedonia. Tidak lama selepas kelahiran Octavius, bapanya telah memberikannya gelaran Thurinus, yang berkemungkinan bersempena kemenangannya di Thurii menghadapi penentangan hamba-hamba. Ibunya, Atia, merupakan anak saudara kepada Julius Caesar yang kemudian menjadi jeneral Rom yang paling berjaya dan diktator. Dia menghabiskan tahun-tahun awalnya di rumah datuknya berhampiran Veletrae (nama moden Velletri). Pada 58 SM, semasa beliau berusia empat tahun, bapanya telah meninggal dunia. Bapa tirinya, Lucius Marcius Philippus, kemudian telah menjaganya.

Pada 51 SM sewaktu beliau berusaha sebelas tahun, Octavius telah berucap di pengebumian neneknya Julia, kakak kepada Julius Caesar. Caesar meminta Octavius mengikuti rombongannya dalam kempen di Afrika, akan tetapi dibantah Atia, yang mengatakan bahawa dia terlampau muda. Atia akhirnya memberikan kebenarannya pada tahun berikutnya iaitu 46 SM untuk menemani Caesar di Hispania, akan tetapi Octavius sendiri telah jatuh sakit dan tidak dapat mengembara. Setelah pulih, dia berlayar ke kawasan pertembungan, tetapi kapalnya karam. Beliau bersama beberapa orang sahabat berjaya menyelamatkan diri ke persisiran pantai dan merentasi kawasan musuh ke kem ketenteraan Caesar, dan ini membuatkan datuk saudaranya itu kagum. Caesar dan Octavius telah pulang dalam pedati yang sama, dan Caesar telah secara rahsia menukar kandungan wasiatnya.

## [Sunting] Kenaikan pangkat

Patung gangsa Augustus di muzium Arkilogi di Athens

Apabila Caesar terbunuh pada tarikh Ides of March (15hb) 44 SM, Octavius sedang menuntut di Apollonia, Illyria. Apabila wasiat Caesar dibaca ia mendedahkan bahawa Ceasar telah mengangkat cucu saudaranya Octavius sebagai anak dan pewaris utamanya memandangkan Caesar sendiri tidak mempunyai anak yang sah. Melalui pengangkatannya Octavius telah mendapat nama Gaius Julius Ceasar. Tradisi Rom menyatakan bahawa dia mesti menggunakan gelaran Octavianus (Octavian) untuk mewakili keluarga biologinya; tetapi tiada bukti beliau telah menggunakan nama ini. Mark Antony kemudiannya mendakwa bahawa Octavius telah mendapat angkatan itu melalui pemberian hubungan seksual, walaupun Suetonius mengatakan bahawa dakwaan Antony itu satu fitnah politik.[2]

Octavian merekrut kuasa kecil di Apollonia. Kemudian menyeberang ke Italia, dia menguatkan tentera peribadinya dengan askar legion veteran Caesar, mendapat sokongan dengan menekankan statusnya sebgai waris Caesar. Baru berusia lapan belas tahun, dia sentiasa dipandang rendah oleh musuhnya yang inginkan kuasa.

Diperolehi daripada "http://ms.wikipedia.org../../../a/u/g/Augustus.html"

Kategori: Rencana gotong-royong | Augustus | Dinasti Julio-Claudian | Iulii | Maharaja Rom Didewakan | Penduduk asal Rom | Ibubapa mengangkat | Kelahiran 63 SM | Kematian 14

##### Views

- Rencana
- Perbincangan
- Semakan terkini

##### Cari

##### Bahasa lain

- العربية
- ܐܪܡܝܐ
- Asturianu
- Boarisch
- Български
- Brezhoneg
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- Gaeilge
- עברית
- हिन्दी
- Hrvatski
- Magyar
- Bahasa Indonesia
- Íslenska
- Italiano
- 日本語
- ქართული
- 한국어
- Latina
- Lietuvių
- Latviešu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Gagana Samoa
- Српски / Srpski
- Basa Sunda
- Svenska
- ไทย
- Tagalog
- Oyghurque
- Українська
- Walon
- 中文